เรื่องร้องเรียน: แมวจรจัดค่ะ  ในซอยมโนรม  ออกลูกกันเต็มไปหมด รบกวนทางเขตข่วยมาดำเนินการจัดการให้หน่อยค่ะ หน้าร้านก๋วยเตี๋ยวเจ๊จู ชอบมีคนวางอาหารให้แมวกินค่ะ คนแถวนี้เอือมระอากันหมดแล้วค่ะ    รบกวนอย่าเปิดเผยตัวผู้ร้องนะคะ ไม่อยากทะเลาะกันค่ะ  ถ้าทางเขตจัดการให้แมวหายไปได้ก็จะดีกับทุกฝ่ายค่ะ ขอบคุณค่ะ
การดำเนินการของเจ้าหน้าที่: เจ้าหน้าที่ได้ลงพื้นที่ โดยจากการตรวจสอบไม่พบแมวจรจัด พบเจ้าของร้านก๋วยเตี๋ยว และประชาชนในพื้นที่ ทั้งนี้ได้ให้ข้อมูลถึงแนวทางแก้ไขปัญหาแมวจรจัด โดยการขอความร่วมมือผู้พักอาศัยหรือพนักงานและประชาชนในพื้นที่ ควรงดให้อาหารแก่แมวจรจัดเพื่อป้องกันไม่ให้มีแมวจรจากแหล่งอื่นเข้ามาอยู่อาศัยเพิ่ม และหากมีแมวจรตัวใดที่ประชาชนมีความคุ้นเคยควรมีการนำไปทำหมันเพื่อควบคุมการเพิ่มจำนวนของแมว และทางสำนักงานสัตวแพทยสาธารณสุข ยังไม่สามารถรับแมวจรจัดเข้าพักพิงได้ เนื่องจากยังไม่มีสถานที่รองรับในส่วนของแมว ซึ่งจะรับพักพิงในส่วนของสุนัขจรจัดที่มีนิสัยดุร้ายเท่านั้น
ความเห็นของผู้แจ้ง: คิดว่าการแก้ปัญหาแบบนี้จะได้ผลหรอคะ…  อันนี้แจ้งรอบที่ 2 แล้วค่ะ  เดี๋ยวถ้าเจออีกจะขอเปิดเรื่องอีกครั้งนะคะ ขอบคุณค่ะ
พื้นที่: แขวงคลองตัน เขตคลองเตย กรุงเทพมหานคร